EPIDEMIOLOŠKE MJERE U OSNOVNOJ ŠKOLI „STJEPAN RADIĆ“ OPRISAVCI ZA RODITELJE I OSTALE STRANKE KOJE DOLAZE U ŠKOLU U ŠKOLSKOJ GODINI 2021./2022.

**Ove epidemiološke mjere vrijede za roditelje učenika i ostale osobe kad dolaze u prostore Osnovne škole „STJEPAN RADIĆ“ OPRISAVCI. Mjere su izrađene prema uputama Hrvatskog zavoda za javno zdravstvo** [**https://mzo.gov.hr/UserDocsImages//dokumenti/Vijesti/2021/Koronavirus//Upute-za-**](https://mzo.gov.hr/UserDocsImages/dokumenti/Vijesti/2021/Koronavirus/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022..pdf)[**sprje%C4%8Davanje-i-suzbijanje-epidemije-bolesti-COVID-19-vezano-uz-rad-**](https://mzo.gov.hr/UserDocsImages/dokumenti/Vijesti/2021/Koronavirus/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022..pdf)[**pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-**](https://mzo.gov.hr/UserDocsImages/dokumenti/Vijesti/2021/Koronavirus/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022..pdf)[**2021.-2022..pdf**](https://mzo.gov.hr/UserDocsImages/dokumenti/Vijesti/2021/Koronavirus/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022..pdf)

# ULAZAK RODITELJA KOJI PRATI DIJETE U ŠKOLU

1. U školu je iznimno dozvoljen ulazak samo jednom roditelju u pratnji učenika 1. razreda (dok traje prilagodba na novu okolinu u školi) ili djetetu s teškoćama u razvoju koji nema osiguranu podršku pomoćnika u nastavi i ne može samo ući u školu, a o čemu odlučuje ravnatelj na zahtjev roditelja 1. razreda ili roditelja učenika s teškoćama.
2. Roditelj koji ulazi u školu obvezan je držati razmak od najmanje 1,5 metra, a po mogućnosti 2 metra u odnosu na druge učenike/djelatnike škole i u školu obvezno ulazi s maskom, dezinficira ruke na ulazu i evidentira se kod ovlaštene osobe (zaposlenika škole). U školskoj ustanovi se zadržava što je moguće kraće (najduže 5 minuta) i izbjegava bilo kakvo grupiranje. Duže zadržavanje (oko 15 minuta) moguće je prilikom prilagodbe djeteta na novu sredinu na početku uključivanja u ustanovu, uz predočenje digitalne COVID potvrde ovlaštenoj osobi na ulazu u školu. Držanje distance nije potrebno za osobe iz istog kućanstva.
3. Dijete u školu ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje) ili ako ima izrečenu mjeru samoizolacije. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.

# ULAZAK RODITELJA U ŠKOLU NA INDIVIDUALNE RAZGOVORE I RODITELJSKE SASTANKE

1. Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru.
2. Na roditeljskim sastancima i individualnim informacijama svi roditelji i učitelji, nastavnici i

profesori moraju nositi maske i održavati fizički razmak po mogućnosti dva metra.

1. Preporučeno je da tijekom roditeljskih sastanaka i individualnih informacija prozori budu

otvoreni.

1. Raspored individualnih informacija za roditelje i roditeljskih sastanaka utvrđuju razrednici i to tako da se održavaju u vrijeme i na način da se kontakt roditelja koji dolaze u školu s ostalim djelatnicima i učenicima smanji na najmanju moguću mjeru.
2. Individualne informacije za roditelje ne bi trebale trajati duže od 15 minuta po jednom roditelju, a između ulaska svakog roditelja u prostor za informacije prostoriju treba provjetriti i dezinficirati dodirne površine.
3. Roditelj koji dolazi na individualne informacije dužan se je najaviti razredniku na način i u vremenskom roku koji odredi razrednik. Razrednik će roditelju odrediti točan termin kada treba doći.
4. Sukladno prethodno utvrđeno terminu, razrednik će roditelja pustiti u školu i odvesti ga do prostora za informacije. Do dolaska razrednika roditelj ne smije ulaziti u prostor škole. Prilikom ulaska u školsku ustanovu roditelj je dužan staviti masku na lice i dezinficirati ruke.
5. Kod dolaska na individualne informacije djelatnik škole dužan je evidentirati dolazak i

odlazak roditelja iz školske ustanove.

1. Kod dolaska na roditeljski sastanak evidenciju dolaska vode razrednici. Prilikom dolaska na roditeljski sastanak roditelji su obvezni imati masku i dezinficirati ruke na ulazu u školu te održavati fizičku distancu prema svim ostalim roditeljima i djelatnicima škole od najmanje 2 metra.
2. Na individualne informacije i roditeljske sastanke ne smiju doći roditelji koji imaju bilo koji od simptoma zaraze COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) ili kojima je utvrđena zaraza ili određena mjera samoizolacije.
3. Roditelja koji se ne pridržava propisanih epidemioloških mjera u školi ili na bilo koji način onemogućava njihovo provođenje udaljiti će se iz školske ustanove.
4. Roditelj u školu može doći i na razgovor kod stručnog suradnika pedagoga ili kod ravnatelja uz prethodnu najavu telefonom ili e-mailom, navođenjem razloga za dolazak i uz pridržavanje svih epidemioloških mjera kao i kod individualnih informacija s razrednikom. Ista pravila vrijede i kada se roditelja poziva u školu službenim pozivom.

# ULAZAK OSTALIH STRANAKA U ŠKOLU

1. Posjete ustanovama treba ograničiti na najmanju moguću mjeru.
2. Svaki dolazak u školsku ustanovu ostale stranke trebaju prethodno najaviti telefonski ili e-mailom te navesti razlog dolaska.
3. Stranke koje dolaze u školu ne smiju ući u prostor škole dok ih ne pusti netko od djelatnika. Prilikom ulaska u školu obvezni su staviti masku na lice (da prekriva usta i nos), dezinficirati ruke i održavati razmak od najmanje 2 metra.
4. Djelatnik koji je pustio stranku u školu evidentira njen dolazak i odlazak i obavještava osobu iz škole koju stranka treba o njenom dolasku.
5. Strogo je zabranjeno strankama u školi ulaziti u razrede i ostale prostore škole dok se u

njima nalaze djeca, osim u krajnjoj nuždi.

1. Stranke se u školi ne bi trebale zadržavati duže od 15 minuta. Stranke koje se ne pridržavaju epidemioloških mjera ili na bilo koji način onemogućavaju njihovo provođenje u školi bit će udaljene iz školske ustanove.
2. Bez prethodne najave u školu mogu ulaziti policija, vatrogasci i hitne službe uz pridržavanje svih epidemioloških mjera.
3. U školu ne smiju ulaziti stranke i posjetitelji koji imaju bilo koji od simptoma zaraze COVID-

19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) ili kojima je utvrđena zaraza ili određena mjera samoizolacije

# ADMINISTRATIVNO POSLOVANJE ŠKOLE

1. Administrativno poslovanje (izdavanje potvrda i drugih dokumenata) odvija se kad god je

to moguće bezkontaktno, odnosno elektroničkom poštom.

1. Roditelji i stranke koji trebaju od škole neki dokument trebaju njegovo izdavanje zatražiti

putem e-maila ili telefonski.

Dolazak stranaka i roditelja u školu radi administrativnih poslova moguć je samo iznimno u slučaju izrazite hitnosti i uz pridržavanje svih epidemioloških mjera koje vrijede za ulazak i boravak roditelja i stranaka u školi. I u slučaju hitnosti potrebno je prvo telefonski ili putem e-maila kontaktirati tajništvo škole.

1. Dokumenti za koje je upućen zahtjev školi u pravilu se dostavljaju elektroničkom poštom. Moguće je i osobno preuzimanje u školi. O vremenu kada će biti moguće osobno preuzeti dokument stranku obavještava tajništvo škole. Stranka u školu dolazi u dogovoreno vrijeme i preuzima dokument na ulazu od ovlaštenog djelatnika škole.

# KORIŠTENJE SPORTSKE DVORANE I SPORTSKIH TERENA ZA VANJSKE KORISNIKE

1. Dopušteni su treninzi športskim klubovima u školskim dvoranama za sve dobi i kategorije sportaša u vrijeme kada u školi ne borave učenici, odnosno nakon završetka nastave u 2. smjeni.
2. Prilikom treninga sportskih klubova održavanje treninga održava se sa stalnim grupama nepromijenjenog sastava.
3. Sportski klubovi koji treniraju u školskoj dvorani obvezni su se pridržavati epidemioloških mjera propisanih u Preporukama za treninge i športsko-rekreativne aktivnosti u zatvorenim športskim objektima [https://www.koronavirus.hr/sto-moram-znati/o-svakodnevnom- zivotu/preporuka-za-treninge-i-sportsko-rekreativne-aktivnosti-u-zatvorenim-sportskim- objektima/604](https://www.koronavirus.hr/sto-moram-znati/o-svakodnevnom-zivotu/preporuka-za-treninge-i-sportsko-rekreativne-aktivnosti-u-zatvorenim-sportskim-objektima/604)
4. Sportski klubovi koji treniraju u školskoj dvorani dužni su osigurati čišćenje i dezinfekciju dvorane sukladno propisanim mjerama za čišćenje prostora nakon održavanja treninga.
5. Nisu dopušteni treninzi rekreativaca u školskim dvoranama.
6. U vrijeme odvijanja nastave u školi nije dopušteno korištenje vanjskih sportskih terena za vanjske korisnike.

# DOSTAVA I ULAZAK RADNIKA ZA ODRŽAVANJE I MEDIJI

1. Dostavu za potrebe škole preuzimaju nadležni radnici škole na vanjskim vratima, a ulaz je dopušten iznimno serviserima i ostalim službama čije usluge su prijeko potrebne (što uključuje dosljednu provedbu preventivnih i protuepidemijskih mjera poput provjere vode za ljudsku potrošnju, zdravstvene ispravnosti hrane i sl.), uz obveznu mjeru dezinfekcije ruku

i nošenje zaštitne maske.

1. Za potrebe izvješćivanja – medije – isključivo se koristi prostor školskog dvorišta, po mogućnost kada u njemu nema učenika u blizini.

# ŠKOLSKO DVORIŠTE

1. Za vrijeme održavanja nastave, odnosno dok su u školi učenici, u školskom dvorištu nije dozvoljen boravak stranim osobama, osim roditelja koji dolaze u školu na informacije ili dovode u školu dijete s posebnim potrebama ili učenike 1. razreda dok se ne priviknu na novo okruženje.
2. Roditelji koji prate ili dočekuju učenike koji nisu 1. razred ne ulaze u školsko dvorište, posebno ako se u njemu nalaze učenici koji imaju nastavu TZK ili druge nastavne aktivnosti.
3. U školsko dvorište mogu ući osobe koje vrše dostavu, serviseri i ostale službe održavanja, hitne službe, policija i vatrogasci, osobe koje imaju ovlaštenje od ravnatelja ili drugih nadležnih službi iz sustava odgoja i obrazovanja.